Dominus Olaus, die qua electus est [archiepiscus Upsalensis], iter arripuit pro sua confirmatione obtinenda, transiens per Finlandiam et Livoniam, per multa viarum discrimina. Et obtenta Romæ confirmatione et pallio, reversus ad Lubek, intelligens obstinatissimam Regis voluntatem, acceptis a domino Magno, episcopo Aboensi, c nobilibus anglicanis mutuo, regressus est ad Vrbem, suam caussam et justitiam defensurus.